b'\n_START_ARTICLE_\nRegularna vojska (ZDA)\n_START_PARAGRAPH_\nRegularna vojska (izvirno angle\xc5\xa1ko Regular Army; kratica RA) je naziv za stalno, profesionalno voja\xc5\xa1ko silo, ki predstavlja jedro Kopenske vojske ZDA. Od ameri\xc5\xa1ke osamosvojitvene vojne do \xc5\xa1pansko-ameri\xc5\xa1ke vojne so znotraj milic posameznih zveznih dr\xc5\xbeav vzdr\xc5\xbeevali majhna, profesionalna jedra ter prostovoljne polke, ki so jih prav tako sklicale, organizirale in vzdr\xc5\xbeavale posamezne zvezne dr\xc5\xbeave, pri \xc4\x8demer so pri\xc5\xa1li pod zvezni nadzor in generale v \xc4\x8dasu vojne. Ti prostovoljni polki so bili kolektivno znani kot Prostovoljci ZDA (United States Volunteers; USV). Med ameri\xc5\xa1ko dr\xc5\xbeavljansko vojno je bilo 97% odstotkov vse Zvezne vojske ZDA sestavljeno iz Prostovoljcev ZDA. V sodobnem \xc4\x8dasu RA ozna\xc4\x8duje profesionalno, polno\xc4\x8dasovno komponentov Kopenske vojske ZDA, ki se tako razlikuje od Rezerve Kopenske vojske (United States Army Reserve) in Kopenske nacionalne garde ZDA (Army National Guard)._NEWLINE_Ameri\xc5\xa1ki voja\xc5\xa1ki sistem, ki se je izoblikoval kot kombinacija profesionalne, nacionalne Kontinentalne vojske, milic zveznih dr\xc5\xbeav in prostovoljnih polkov ameri\xc5\xa1ke osamosvojitvene vojne in podobne voja\xc5\xa1ke organizacije, ki je bila ustanovljena s Zakonom o milici iz leta 1792 (Militia Act of 1792), je tako predstavljal osnovo za organizacijo Kopenske vojske ZDA le z malimi spremembami vse do ustanovitve sodobne Nacionalne garde ZDA leta 1903. Zakon o milici je zagotovil uporabo prostovoljcev, ki bi bili lahko uporabljeni kjerkoli v \xc4\x8dasu vojne, poleg milic zveznih dr\xc5\xbeav, ki pa so omejene na lokalno delovanje (znotraj lastnih zveznih dr\xc5\xbeav) in to le za kraj\xc5\xa1a obdobja. Podoben sistem se je ohranil tudi v Kopenski vojski ZDA, pri \xc4\x8demer je jedro (Regularna vojska) v \xc4\x8dasu kriz raz\xc5\xa1irjena z rezervo ali nacionalno gardo oz. v \xc4\x8dasu vojne \xc5\xa1e z Vojsko ZDA, Nacionalno vojsko,..._NEWLINE_Vse do korejske vojne so za Regularno vojsko uporabljali kratico US, nato pa so jo spremenili v RA.'